**Pokyny k vyučovaniu v Základnej škole Slovenského národného povstania v Strečne od 22.2.2021**

Po jarných prázdninách je nástup do školy pre žiakov 1.-4. ročníka od 22.2. 2021, okrem tretieho ročníka, ktorý nastúpi do školy až v piatok 26.2. 2021 po skončení karantény.

**Testovanie**

Testovanie bude pre učiteľov školy a rodičov žiakov 1.-4. stupňa prebiehať v telocvični v sobotu 20.02. 2021 od 8:00 do 10:00.

Na to, aby žiak 1.-4. ročníka mohol nastúpiť do školy 22.2. 2021 (alebo niektorý nasledovný deň), musí byť pretestovaný minimálne jeden rodič (zákonný zástupca) s negatívnym výsledkom. Preukazovanie pretestovania s negatívnym výsledkom aspoň jedného rodiča žijúceho v spoločnej domácnosti bude prebiehať prostredníctvom čestného vyhlásenia (bude k dispozícii aj vonku pri vstupe do školy). Prosíme vás, aby ste odprevadili pri prvom vstupe dieťa do školy osobne a dali k nahliadnutiu výsledok vášho testu. V prípade, že sa nemôžete dostaviť osobne, pošlite po vašom dieťati fotokópiu vášho certifikátu testovania s negatívnym výsledkom alebo potvrdenie o výnimke (pošleme vám ho späť po dieťati). Samozrejme, deti, ktorých rodina je v karanténe kvôli pozitívne testovanému členovi domácnosti, sa výučby nemôžu zúčastniť. Ak ste už prekonali COVID-19, vzťahuje sa na Vás výnimka. Mali by ste mať o tom potvrdenie, ktoré má 3 mesačnú platnosť. Test rodiča má pre potreby otvorenia školy obmedzenú platnosť len 7 dní.

**Vstup do školy**

Vstup do budovy školy bude umožnený len žiakom a pracovníkom nevyhnutných na prevádzku výučby a chodu školy. Učitelia 2. stupňa budú naďalej učiť z domu. Do budovy školy rodičia nebudú mať naďalej z epidemiologických dôvodov prístup.

Vstup do školy bude zabezpečený pre žiakov bez príznakov ochorenia od 7:00. Žiak okrem čestného prehlásenia o bezinfekčnosti musí doniesť na každý deň 2 rúška (jedno na tvári a druhé ako rezerva v taške).

**Stravovanie**

Stravovanie v školskej jedálni bude k dispozícii od pondelka 22.2.2021 pre prihlásených stravníkov (ak sa Vaše dieťa nezúčastní vyučovania, dajte nám vedieť do nedele 12:00). Ak niektorý žiak nastúpi počas týždňa, na obed sa zahlasuje deň vopred.

**Žiaci 2. stupňa**

Žiaci 2. stupňa pokračujú v dištančnom vzdelávaní.

**ŠKD**

ŠKD bude v prevádzke po skončení vyučovania do 16:00 v troch oddeleniach.

V Strečne, 19.2. 2021

Mgr. Matúš Čička, riaditeľ školy

Príloha: **Čestné vyhlásenie o bezinfekčnosti**

**Čestné vyhlásenie o bezinfekčnosti**

**a**

**súhlas so spracovaním osobných údajov v zmysle nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov)/**

Dolupodpísaný/-á (zákonný zástupca) ................................................................................................................................, trvalým bydliskom..............................................................., telefonický kontakt .............................., zákonný zástupca dieťaťa/žiaka ....................................................................., narodeného ........................................., trvalým bydliskom .........................................................., čestne vyhlasujem, že neprejavujem príznaky akútneho ochorenia, že regionálny úrad verejného zdravotníctva ani lekár všeobecnej zdravotnej starostlivosti mi nenariadil karanténne opatrenie (karanténu, zvýšený zdravotný dozor alebo lekársky dohľad).

Nie je mi známe, že by som ja, a aj iné osoby žijúce so mnou v spoločnej domácnosti, prišli v priebehu ostatných dvoch týždňov do styku s osobami s podozrivými alebo chorými na ochorenie COVID-19.

**Vyhlasujem\*:**

**a)**za seba, že mám negatívny výsledok RT-PCR testu na ochorenie COVID-19 nie starší ako 7 dní alebo negatívny výsledok antigénového testu certifikovaného na území Európskej únie na ochorenie COVID-19 nie starší ako 7 dní, pričom kópiu potvrdenia o negatívnom výsledku RT-PCR testu na ochorenie COVID-19 alebo potvrdenie negatívneho výsledku antigénového testu certifikovaného na území Európskej únie prikladám ako prílohu k tomuto vyhláseniu

**Dátum vykonania testu: .................................**

**alebo**

**b)**za seba, že mám platnú výnimku z testovania a uvádzam dôvod:

........................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................

**\*Vyhovujúce zakrúžkovať**

Som si vedomý(á) právnych následkov v prípade nepravdivého vyhlásenia, najmä som si vedomý(á), že by som sa dopustil(a) priestupku podľa § 21 ods. 1 písm. f) zákona č. 372/1990 Zb. o priestupkoch v znení neskorších predpisov.

Zároveň svojím podpisom na tejto listine udeľujem príslušnej škole a školskému zariadeniu, ako aj jej zriaďovateľovi a Ministerstvu školstva, vedy, výskumu a športu Slovenskej republiky dobrovoľne súhlas so spracovaním svojich osobných údajov v rozsahu tu uvedenom, za účelom riadneho zabezpečenia výchovy a vzdelávania, prevádzky školského zariadenia a ochrany zdravia.

Súhlas na spracúvanie osobných údajov pre účel uvedený vyššie udeľujem po dobu splnenia účelu alebo do odvolania súhlasu.

Spracúvanie osobných údajov sa riadi nariadením EPaR EÚ č. 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov).

Bol som poučený o právach, ktoré v kapitole III Práva dotknutej osoby upravuje povinnosti prevádzkovateľa pri uplatňovaní práv dotknutých osôb uvedené v článkoch 12 až 22.

***INFORMÁCIE PRE DOTKNUTÉ OSOBY o dobrovoľnom súhlase k spracúvaniu dokladov preukazujúcich negatívny test na ochorenie COVID-19 alebo predloženie výnimky pre prevádzkovateľa sú obsiahnuté v prílohe 11/b.***

***Prílohy:***

*Kópia potvrdenia o negatívnom výsledku RT-PCR testu alebo potvrdenie negatívneho výsledku antigénového testu certifikovaného na území Európskej únie alebo potvrdenie o výnimke.*

V ................................. dňa ................... Podpis: